  Анжелика Тихонова корреспондент Удмуртиын сизьым адями гриппен черлаз. Ваньзы соос прививка пуктэмын ӧй вал. Со сярысь Роспотребнадзорлэн элькунъя управлениезлэн пресс-службаез ивортэ. 13-19 толшоре паласькись лек вирус инфекциен 8 сюрс 577 адями черлаз, со пӧлысь 6 сюрс 215-ез – нылпиос. Дышетскисьёс пӧлын арня ӵоже висьыны усемъёслэн лыдзы эпидеми гожез 10 процентлы ортчиз Ижкарын эмчиос доры 4 сюрс 391 адями вазиськиз, соос пӧлысь 3 сюрс 233-ез – пиналъёс. Висисьёслэн лыдзы эпидеми гожлэсь 25 процентлы улӥынгес вал. Вотка но Кез ёросъёсын висьёслэн лыдзы азьвыл аръёслэсь тросгес пусъемын Кынман висёнъёс вӧлмон вакыт кутсконысен респираторной инфекциосын 757 висисьёслэсь мазокъёссэс лабораториын эскеризы. Эскеронъёс возьматӥзы, эпидемия вӧлмонэз парагрипп но риновирусъёс азинто. Тодэ вайытом, туэ Удмуртиын 700-лэсь трос адями грипплы пумит прививкаос пуктӥз.  Сӥзьыл элькунэ пуэдлэсь выль вакцина вуиз.  Тегъёс: Роспотребнадзор висён Удмуртия грипп тазалыкезутён  